Илнур һәм Илмир Габидуллинар: "Копперфильд" булып кыланабыз"

	Сезне татар эстрадасының яшь башкаручылары белән таныштыруыбызны дәвам итәбез. Бүген сүзебез Илнур һәм  Илмир Габидуллинар турында булыр. 	 Илнур белән Илмир Габидуллинар 1995 елның 31 августында Тукай районы Иске Абдул авылында туганнар. 14 яшьтән үк авыл клубында чыгышлар ясый башлыйлар. Хәзер инде мәҗлесләр дә алып баралар. Егетләрнең  бер "коронный" номерлары бар:

"Туйлар юбилейлар вакытында без игзәк икәнебезне белгертмибез. Беребез алып бара, аннан соң кереп китә, икенчебез чыга. Мәҗлеснең урталарында игзәгем әйтә: җәмәгать  бер секундка гына киемне алмыштырып чыксам буламы,- дип кереп китә. Шул ук моментта ширма артыннан икенчебез чыгып җырлый башлый. Халык шакката инде. Аннан соң гына, җыр уртасында икенчебез дә чыгып, җырны давам итә. Бу урында халык тагын бер кат шаккатып аңламыйча торалар. Менә инде, шушы серебезне ачтык сезгә, хәзер тагын берәр кызыклы "фишка" уйлап табасы булыр", - дип шаярталар Илмир белән Илнур Габидуллинар. 
	---	
Матбугат.ру

	№ --- | 26.11.2020	


